b'\n_START_ARTICLE_\nJudit Nederstr\xc3\xb6m-Lund\xc3\xa9n\n_START_PARAGRAPH_\nJudit Amanda Nederstr\xc3\xb6m-Lund\xc3\xa9n (26. lokakuuta 1898 Hanko \xe2\x80\x93 17. marraskuuta 1984 Turku) oli suomalainen kirjanpit\xc3\xa4j\xc3\xa4 ja Suomen kansan demokraattisen liiton kansanedustaja._NEWLINE_Nederstr\xc3\xb6m-Lund\xc3\xa9nin vanhemmat olivat liikemies Gustaf Henrik Nederstr\xc3\xb6m ja Alma Sofia Dahlstr\xc3\xb6m. H\xc3\xa4n k\xc3\xa4vi keskikoulun ja kauppaopiston ja oli Osuusliike Tarmolan palveluksessa Turussa kirjanpit\xc3\xa4j\xc3\xa4n\xc3\xa4 ja vt. konttorip\xc3\xa4\xc3\xa4llikk\xc3\xb6n\xc3\xa4 vuosina 1916\xe2\x80\x931958._NEWLINE_Nederstr\xc3\xb6m-Lund\xc3\xa9n oli Suomen kansan demokraattisen liiton kansanedustajana 1951\xe2\x80\x931966 edustaen Turun l\xc3\xa4\xc3\xa4nin etel\xc3\xa4ist\xc3\xa4 vaalipiiri\xc3\xa4. H\xc3\xa4n toimi presidentin valitsijamiehen\xc3\xa4 vuosien 1925, 1950, 1956, 1962 ja 1968 presidentinvaaleissa. Nederstr\xc3\xb6m-Lund\xc3\xa9n oli Turun kaupunginvaltuuston ja kaupunginhallituksen j\xc3\xa4senen\xc3\xa4 ja h\xc3\xa4n oli my\xc3\xb6s Pohjoismaiden neuvoston Suomen valtuuskunnan j\xc3\xa4senen\xc3\xa4. _NEWLINE_Nederstr\xc3\xb6m-Lund\xc3\xa9n oli naimisissa vuodesta 1930 Alvar Ferdinand Lund\xc3\xa9nin kanssa.'